ধ্রুব এষ : আগেই বলেছি, প্রচুর বই পড়তে হবে। যতটুকু কাজ করবে, তার চেয়ে শতগুণ বেশি দেখতে হবে। বইয়ের প্রচ্ছদ কী হবে বইটি না পড়লে বোঝা যাবে না। সুতরাং প্রচ্ছদ আঁকার আগে বইটি পড়ে নিজের ভেতরে ক্লিয়ার কনসেপ্ট তৈরি করে নিতে হবে। এবং আর্টের কিছু টেকনিক্যাল দিক রয়েছে সেগুলো মেনে চললে ভালো কাজ করা সম্ভব। সর্বোপরি যথেষ্ট অনুশীলনই ভালো কাজ উপহার দিতে পারে। এ পেশায় মূলত প্রয়োজন হলো সৃজনশীলতা। শিল্পীর সৃজনী ক্ষমতা। যে যত সৃজনশীল সে তত ভালো করবে।